C 257/20
HU
Az Európai Unió Hivatalos Lapja
2022.7.4.
Az előzetes döntéshozatalra előterjesztett kérdések 1) [E]llentétes-e az uniós joggal, különösen az Európai Unió Alapjogi Chartájának 15., 20., 30. és 47. cikkével, az 1999. június 28-i 1999/70/EK tanácsi irányelv (1) által átültetett, az ESZSZ, az UNICE és a CEEP által a határozott ideig tartó munkaviszonyról kötött keretmegállapodás 2. és 4.
szakaszával, az európai bírák függetlenségének és elmozdítha­ tatlanságának a Bíróság UX kontra Governo della Repubblica italiana ítéletében (C-658/18 ügy, EU:C:2020:572) szereplő ítélkezési gyakorlatában értelmezett alapelvével a decreto legislativo 13 luglio 2017 n. 116 (2017. július 13-i 116. sz., felhatalmazáson alapuló törvényerejű rendelet; a továbbiakban: 116/2017. sz. felhatalmazáson alapuló törvényerejű rendelet) 29. cikkéhez hasonló olyan nemzeti rendelkezés, amely a felperes békebírót a hozzá hasonló hivatásos bírákhoz viszonyítva objektív indok nélkül különbözteti meg hátrányosan a munkavégzési feltételeket illetően abban a ténybeli helyzetben, amelyben: — a 2002-től kezdve megszakítás nélkül békebírói megbízatást ellátó felperes nem töltötte be a 70. életévét – azt 2022-ben fogja betölteni –, és 2017. augusztus 15-én tiszteletbeli bíróként még nem rendelkezett 16 év tényleges szolgálati idővel; — ezért a felperes – noha a nemzeti szabály (a 116/2017. sz. felhatalmazáson alapuló törvényerejű rendelet 29. cikkének 1. bekezdése) lehetővé teszi számára, hogy a bírói tisztségét a 70. életévének betöltéséig továbbra is ellássa – nem vehet részt a tiszteletbeli bírák zárt jegyzékébe történő felvételének megerősítést szolgáló első értékelési eljárásban, amelyet az 116/2017. sz. felhatalmazáson alapuló törvényerejű rendelet 29. cikke 3. bekezdésének megfelelően a Consiglio superiore della magistratura (legfelsőbb igazságszolgáltatási tanács, Olaszország) 2022-ben hirdet meg; — további következményként a felperes – tekintettel arra, hogy nem nyújthat be a tiszteletbeli bírák zárt jegyzékébe történő felvételének megerősítést szolgáló, 2022-re előirányzott értékelési eljárásban való részvétele iránti kérelmet, és azt követően, hogy a korábban hatályos szabályozás alapján a 68. életévének betöltése miatt 2022. december 31-én már megszűnt bírói tisztsége – 2022. január 1-jétől kezdve nem térhetett vissza a szolgálatba, mivel az új szabályozás – noha annak értelmében a 2017.
augusztus 15-én már szolgálatban álló bírák számára a szolgálat 70. életév betöltéséig történő ellátásáról rendelkezik – azt is előírja, hogy megszűnik azoknak a személyeknek a szolgálati jogviszonya, akik nincsenek olyan helyzetben, hogy a tisztségük megerősítése iránti kérelmet nyújthassanak be (a 116/2017. sz. felhatalmazáson alapuló törvényerejű rendelet 29. cikkének 9. bekezdése); — a fent említett nemzeti szabályozás alapján a felperes az olasz államtól pusztán az évente lefolytatott tárgyalások száma alapján szolgálati évenként 1 500–2 500 eurónak, összesen pedig legfeljebb 50 000 EUR-nak megfelelő összegű kártérítésben részesül majd, és lemond a TAR Emilia Romagna (Emilia Romagna tartomány közigazgatási bírósága, Olaszország) előtt folyamatban lévő eljárásban követelt és az uniós jog által a munkavállalóként végzett – de az olasz állam által ilyenként el nem ismert – bírósági szolgálat esetében garantált mindennemű díjazásról, jogszabályon alapuló és járulékalapú jogosultságról is, köztük a munkaviszony járulékfedezetéről és az abból következő szociális biztonsági ellátásokról; — a TAR Emilia Romagna (Emilia Romagna tartomány közigazgatási bírósága) 2022. február 9-i biztosítási intézkedésével – a Bíróság UX ítéletének alkalmazásával a nemzeti szabályozással és a legfelsőbb igazságszolgáltatási tanács 2022. február 16–17-i véleményével ellentétesen – a [felperest] a 70. életévének betöltéséig visszahelyezte békebírói tisztségébe; — a Presidente del Tribunale di Rimini (rimini bíróság elnöke, Olaszország) a TAR Emilia Romagna (Emilia Romagna tartomány közigazgatási bírósága) biztosítási intézkedésének végrehajtása céljából 2022. március 1-jei végzésével a felperesnek a szolgálatba történő azonnali visszahelyezését rendelte el; — a kérdést előterjesztő bíróságtól a jogállamiságra vonatkozó uniós jognak az olasz kormány általi nyílt és folytatólagos megsértésével és a rendes bírák jogainak nyílt és folytatólagos megsértésével okozott károk megtérítése jogcímén az azon díjazásnak megfelelő összegnek a megtérítését kérik, amelyben a felperesnek 2022. február 10.
és 28. között kellett volna részesülnie, és amely a vele egy tekintet alá eső hivatásos bíró díjazásának felel meg, és amelynek jogalapját a Tar Emilia Romagna (Emilia Romagna tartomány közigazgatási bírósága) szolgálatba történő visszahelyezésről szóló biztosítási intézkedése képezi, azonban az ellentétes az olyan nemzeti szabályozással, amely – bár elismeri az uniós jog megsértését – egyrészt kizárja a szolgálatba a 70. életév betöltéséig történő visszahelyezést a felperes tiszteletbeli bíró esetében, akinek tisztsége a Consiglio di Statónak (államtanács, Olaszország) a Bíróság UX ügyben hozott ítélete megsértésével elfogadott biztosítási intézkedésével 2021. december 31-én akarata ellenére megszűnt, másrészt pedig a felperest ért kár megtérítését a jogszabály által előre meghatározott olyan átalányösszegre korlátozza, amely messze elmarad az Unió által biztosított jogok megsértése által ténylegesen elszenvedett kártól?